Κρέπες χωρίς γάλα, βούτυρο και αυγά
Απίστευτο κι όμως αληθινό! Μπορείτε να φτιάξετε κρέπες ακόμα και αν δεν έχετε ούτε γάλα ούτε αυγά και βγαίνουν νοστιμότατες.
3 κούπες αλεύρι για όλες τις χρήσεις, 2 ½ κούπες νερό, 3 κουτ. σούπας ζάχαρη, 1 κουτ. γλυκού αλάτι, 3 κουτ. γλυκού μπέικιν πάουντερ, 1 κάψουλα βανίλιας (βανιλίνη), σπορέλαιο, για το τηγάνι
Για να κάνουμε το μίγμα για τις κρέπες μας χτυπάμε στο μίξερ (ή με έναν αυγοδάρτη) όλα τα υλικά εκτός από το σπορέλαιο μέχρι να έχουμε έναν αραιό χυλό. Αν είναι πολύ πηχτός, προσθέτουμε λίγο νεράκι.  Τον σκεπάζουμε με μια καθαρή πετσέτα και τον αφήνουμε να σταθεί για 10 λεπτά.Ρίχνουμε ελάχιστο σπορέλαιο σε ένα αντικολλητικό τηγάνι και το τοποθετούμε σε δυνατή φωτιά να κάψει καλά.Ρίχνουμε με μια κουτάλα τόση ποσότητα από τον χυλό όση χρειάζεται για να καλυφθεί ο πάτος του τηγανιού, περιστρέφοντάς το να πάει παντού η κρέπα.Χαμηλώνουμε τη φωτιά, ώστε να είναι μεσαίας έντασης, και όταν ψηθεί η κρέπα από τη μία πλευρά, τη γυρίζουμε από την άλλη.Μεταφέρουμε την κρέπα σε μια πιατέλα και επαναλαμβάνουμε τη διαδικασία με τον υπόλοιπο χυλό. Γεμίζουμε τις κρέπες με μαρμελάδα, μέλι, καρύδια, ταχίνι, σοκολάτα ή τις αφήνουμε σκέτες.
Αλεύρι (ζύμες),Vegan,Νηστίσιμα,Χορτοφαγικά,Χωρίς γαλακτοκομικά